PATVIRTINTA

 Kelmės rajono savivaldybės tarybos

 2021 m. balandžio 29 d. sprendimu Nr. T-109

**VIešosios įstaigos KeLMĖS LIGONINĖS**

**2020 METŲ veiklos ataskAITA**

**2021-03-30**

**Kelmė**

**1. INFORMACIJA APIE ĮSTAIGOS VEIKLOS TIKSLUS, POBŪDĮ IR VEIKLOS REZULTATUS PER FINANSINIUS METUS**

* 1. **Bendra informacija apie įstaigą**

Viešoji įstaiga Kelmės ligoninė yra pelno nesiekianti ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas bankuose. Įstaiga įsteigta Lietuvos nacionalinės sveikatos sistemos iš Kelmės rajono savivaldybės turto ir lėšų. Įstaiga pagal savo prievoles atsako tik jai nuosavybės teise priklausančiu turtu. Įstaiga yra paramos gavėja.

Kelmės rajono savivaldybės tarybos 2020 m. gruodžio 17 d. sprendimu Nr. T-393 patvirtinti nauji Ligoninės įstatai.

**1.2. Įstaigos veiklos tikslai**

Gyventojų sveikatos atstatymas, prieinamų ir kokybiškų įstaigos licencijoje nurodytų sveikatos priežiūros paslaugų suteikimas.

**1.3. Įstaigoje vykdoma veikla**

Pagrindinės įstaigos veiklos sritys: žmonių sveikatos priežiūros veikla, bendrosios paskirties ligoninių veikla, reabilitacijos ligoninių veikla, slaugos ligoninių veikla, odontologinės praktikos veikla, gydytojų specialistų veikla, medicinos laboratorijų veikla, kita stacionarinė globos veikla, stacionarinė pagyvenusių ir neįgaliųjų asmenų globos veikla. Šalyje paskelbus karantiną dėl COVID-19 ligos Vaikų ligų skyriaus veikla buvo stabdyta.

**1.4. Įstaigos struktūra**

VšĮ Kelmės ligoninėje yra konsultacijų poliklinika ir stacionaro skyriai: vaikų ligų, vidaus ligų, reanimacijos intensyvios terapijos ir operacinės, chirurgijos ortopedijos traumatologijos, nervų ligų, slaugos ir palaikomojo gydymo. 

**1.5. Įstaigos veiklos rezultatai**

|  |  |  |  |
| --- | --- | --- | --- |
| **Rodikliai** | **2019 m.\*** | **2020 m.** | **Pokytis (+/-)** |
| **vnt.** | **%** |
| Stacionarinės asmens sveikatos priežiūros paslaugos | X | X | X | X |
| Lovų skaičius aktyviąjam gydymui | 82 | 82 | 0 | 0 |
| Hospitalizacijos atvejų skaičius | 3.322 | 1.754 | -1.568 | -47,20 |
| Hospitalizacijos atvejų skaičius (100-ui rajono gyventojų) | 12,96 | 6,91 | -6,05 | -46,67 |
| Lovadienių skaičius | 21.233 | 11.136 | -10.097 | -47,55 |
| Vidutinė gulėjimo trukmė (dienomis) | 6,39 | 6,35 | -0,04 | -0,67 |
| Operacijų skaičius | 742 | 546 | -196 | -26,42 |
| Dienos chirurgijos paslaugų skaičius | 411 | 315 | -96 | -23,36 |
| Lovų skaičius slaugai, palaikomąjam gydymui ir paliatyviąjai pagalbai | 52 | 52 | X | X |
| Hospitalizacijos atvejų skaičius slaugai, palaikomąjam gydymui ir paliatyviąjai pagalbai | 304 | 243 | -61 | -20,07 |
| Lovadienių skaičius  | 16.802 | 12.467 | -4.335 | -25,80 |
| Ambulatorinių specializuotų asmens sveikatos priežiūros apsilankymų skaičius  | 79.091 | 48.562 | -30.529 | -38,60 |
| Dienos stacionaro paslaugų skaičius | 4.345 | 2.003 | -2.342 | -53,90 |
| Stebėjimo paslaugų skaičius | 489 | 231 | -258 | -52,76 |
| Skubios pagalbos paslaugų skaičius | 3.807 | 3.245 | -562 | -14,76 |

\*n – ataskaitiniai metai, n-1 – metai, prieš ataskaitinius metus.

Pastaba: Rajono gyventojų skaičius 2019 m. - 25 640; 2020 m. - 2538.

VšĮ Kelmės ligoninėje 2020 m. sausio 1 -ai dienai veikė 134 lovos, iš jų II-o lygio paslaugų teikimui 82 lovos ir I-o lygio paslaugų teikimui - 52 lovos. Per 2020 metus stacionare gydėsi 1997 ligoniai, iš jų 243 slaugos ir palaikomojo gydymo skyriuje. Stacionaro skyriuose per metus gydyta 1629 ligoniais mažiau nei 2019 m. Pagal skyrius analizuojant viso ligonių gydyta 1629 mažiau: vaikų ligų skyriuje 434, vidaus ligų skyriuje 448, chirurgijos, ortopedijos ir traumatologijos skyriuje 251, nervų ligų skyriuje 399, reanimacijos-intensyvios terapijos skyriuje 36, slaugos ir palaikomojo gydymo skyriuje 61.

Vidutinė gulėjimo trukmė II lygio stacionare buvo 6,35 dienos, iš jų vaikų ligų skyriuje 6,35 dienos, vidaus ligų skyriuje 7,99 dienos, chirurgijos, ortopedijos ir traumatologijos skyriuje 3,46 dienos, nervų ligų skyriuje 7,70 dienos, slaugos ir palaikomojo gydymo skyriuje 51,3 dienos. Lovos funkcionavimo rodiklis II lygio stacionaro lovos 136, slaugos ir palaikomojo gydymo – 240. Tokiems rezultatams turėjo įtakos Lietuvos Respublikoje paskelbtas karantinas, dėl ypač pavojingos COVID-19 ligos. 2020 m. vaikų ligų skyriaus veikla buvo sustabdyta (direktoriaus 2020-03-30 įsakymas Nr. V-39 (1.4)) nuo 2020-04-01, galime teigti, kad šis skyrius dirbo tik tris mėnesius per 2020 m. Nervų ligų skyriaus veikla buvo sustabdyta (direktoriaus 2020-03-24 įsakymas Nr. V-36 (1.4), direktoriaus 2020-09-23 įsakymas Nr. V-101 (1.4)) šiais laikotarpiais: nuo 2020-03-25 iki 2020-05-31 ir nuo 2020-10-01 iki 2020-12-31. Taigi, nervų ligų skyrius dirbo tik septynis mėnesius per 2020 m.

Per 2020 m. atliktos 546 operacijos, lyginat su 2019 m. 196 operacijomis mažiau. Didžiųjų operacijų per 2020 m. buvo atlikta 169, lyginant su 2019 m. didžiųjų operacijų sumažėjo 165. Stacionare besigydančius vaikus slaugė 49 tėvai, tai sudarė 318 lovadienių.

Priėmimo ir skubios pagalbos skyriuje per 2020 m. aptarnauti 5284 ligoniai, iš jų hospitalizuota 2002, ambulatoriškai aptarnauta 2989. Lyginat su 2019 m. hospitalizuota 1682 ligonių mažiau, ambulatoriškai aptarnauta ligonių 2396 taip pat mažiau. Iš ambulatorinių ligonių suaugusiems stebėjimo paslauga atlikta 223 pacientams, tai 231 mažiau nei 2019 m. Stebėjimo paslaugų vaikams per 2020 m. suteikta 8, tai 27 paslaugomis mažiau nei 2019 m. Priėmimo ir skubios pagalbos skyriuje per 2020 m. suteikta skubi pagalba 3245 pacientams, tai sudarė 562 pacientais mažiau nei 2019 m. Dienos stacionare gydyti 319 ligonių, 442 ligoniais mažiau nei 2019 metais. Iš jų 215 nervų ligų skyriuje, 104 vidaus ligų skyriuje. Viso lovadienių sudarė 2003, iš jų: 1480 nervų ligų skyriuje, 523 vidaus ligų skyriuje. 2020 m. sumažėjo 442 atvejais ir 2342 lovadieniais, lyginant su 2019 m.

Konsultacijų poliklinikoje per 2020 m. buvo 47202 apsilankymai, tai sudarė 31889 apsilankymų mažiau nei 2019 m. Gydytojų specialistų atliktų konsultacijų skaičius taip pat mažesnis 22175. Visam šiam rezultatui turėjo įtakos Lietuvos Respublikoje paskelbtas karantinas, dėl ypač pavojingos COVID-19 ligos.

Daug dėmesio skiriama e-sveikatos plėtrai. Pildoma 100%: E106 (mirties liudijimai), E003 (stacionaro epikrizės), E027-va (medicininio vaizdo diagnostinis aprašymai ir užsakymai), E027-ats (atsakymai į elektroninius siuntimus). Elektroninių kompensuojamųjų receptų vaistams ir medicininėms priemonėms per 2020 m. išrašyta 98%, tai sudaro 1% daugiau nei 2019 m.

Kelmės ligoninėje lokalaus medicininio audito grupė, susidedanti iš vadovo ir penkių narių, 2020 metais kontroliavo kokybės sistemos funkcionavimą pagal įstaigoje nustatytus prioritetus.

Atliekant planinius ir neplaninius auditus buvo griežtai laikomasi SAM įsakymų ir ligoninės direktoriaus įsakymų ir kokybės sistemos procedūrų, kuriomis vadovaujamasi darbe, ligoninėje bei konsultacijų poliklinikoje.

Atliekamų auditų metu, kreiptas dėmesys, ar nepažeidžiami teisės aktų reikalavimai, teikiant asmens sveikatos priežiūros paslaugas, ar darbe laikomasi SAM, ligoninės direktoriaus įsakymų bei įstaigoje patvirtintų kokybės sistemos organizacinių, diagnostinių, gydymo ir slaugos procedūrų. Tikrinimo metu radus pažeidimus, teikiant asmens sveikatos priežiūros paslaugas, pažeidimai fiksuojami, analizuojami ir pateikiamos išvados ligoninės administracijai bei skyrių vedėjams ir skyrių dirbantiesiems.

Tikrinant personalo rankų higienos užtikrinimo lygį, rankų dezinfekcijos kokybę, rezultatai geri. Tikrinti darbuotojai mokėjo teisingai atlikti rankų dezinfekciją. Personalo žinios ir įgūdžiai rankų higienos tema periodiškai atnaujinamos. Audito grupė tikrino pragulų išsivystymo dažnį ir profilaktiką pacientams, slaugos ir palaikomojo gydymo skyriuje. Patikrinus rasta - pacientams, turintiems padidėjusią pragulų atsiradimo riziką, reguliariai keičiama kūno padėtis, naudojama teisinga kilnojimo technika, tinkamai atliekama odos priežiūra, naudojamos spaudimą mažinančios pagalbinės priemonės (čiužiniai).

Siekiant pagerinti pacientų aptarnavimo kokybę VšĮ Kelmės ligoninėje visus metus buvo vykdyta pacientų, kurie gydėsi stacionaro skyriuose anoniminė apklausa. Visų apklaustųjų 95 proc. ligoninės gydytojų darbą vertino labai gerai, 5 proc. gerai. Slaugytojų darbas vertintas labai gerai 94 proc. ir 6 proc. gerai. Maisto kokybę labai gerai buvo įvertinta 90 proc., 8 proc. gerai ir vidutiniškai 2 proc. Personalo pagarbą gydymosi ligoninėje metu vertino 97 proc. labai gerai ir 3 proc. gerai. Ligoninės patalpų švarą ir jaukumą įvertino 97 proc. labai gerai, 3 proc. gerai, gydytojų suteikta svarbi informacija pacientams 97 proc. vertinta labai gerai, 3 proc. – gerai, slaugytojų suteikta svarbi informacija pacientams 96 proc. vertinta labai gerai, 4 proc. – gerai, todėl 98 proc. pacientų rinktųsi šią ligoninę dar kartą ir 98 proc. rekomenduotų gydytis ligoninėje savo artimam žmogui.

Savo bendrą pasitenkinimą suteiktų paslaugų kokybe balais skalėje nuo 1 iki 10 įvertino 2 proc. – 8 balais, 4 proc. - 9 balais ir 94 proc. - 10 balų.

Siekiant pagerinti pacientų aptarnavimo kokybę bei sužinoti dirbančiųjų nuomonę VšĮ Kelmės ligoninėje, buvo vykdytos 2 anoniminės medicinos darbuotojų anketinės apklausos. Apklausus paaiškėjo, kad teikiant stacionarines paslaugas yra pakankamas medikamentų ir medicinos pagalbos priemonių asortimentas 100 proc. 97 proc. apklaustųjų darbo sąlygos skyriuose tenkino.

Įstaigoje dirbama korupcijos prevencijos ir jos apraiškų mažinimo bei šalinimo klausimais. Viešosios įstaigos Kelmės ligoninės direktoriaus 2020 m. sausio 6 d. įsakymu Nr. V-5 (1.4) patvirtinta Korupcijos prevencijos VšĮ Kelmės ligoninėje 2020-2021 m. programa ir jos įgyvendinimo priemonių planas. Už korupcijos prevencijos 2015-2019 m. priemonių plano vykdymą Kelmės rajono savivaldybės tarybos 2019 m. birželio 27 d. sprendimu Nr. T-262 įstaigai suteiktas skaidrios asmens sveikatos priežiūros vardas.

Įstaigoje nuolat tobulinama kokybės vadybos sistema ir šalinami trūkumai. Įstaigos padaliniuose patobulinti nepageidaujamų įvykių registravimo žurnalai, personalas supažindintas su naujais nepageidaujamų įvykių registravimo pakeitimais. Per 2020 m. nepageidaujamų įvykių nebuvo užregistruota.

Rašytinių pacientų skundų per 2020 metus nebuvo gauta.

Įstaiga glaudžiai bendradarbiauja su Kelmės rajono savivaldybe, Kelmės visuomenės sveikatos biuru, Nacionaliniu visuomenės sveikatos centru prie SAM, Šiaulių departamento Kelmės skyriumi, visomis Kelmės rajono asmens sveikatos priežiūros įstaigomis, VšĮ Šiaulių paliatyvios pagalbos ir slaugos centru, Kelmės rajono pedagogine psichologine tarnyba, UAB "MediCa klinika", UAB "Raseinių šeimos gydytojų centras", IĮ G. Radavičiaus klinika, penkiomis teritorinėmis ligonių kasomis - Šiaulių, Kauno, Klaipėdos, Panevėžio ir Vilniaus, nevyriausybinėmis organizacijomis ir kt.

**2. ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ METŲ PRADŽIOJE IR PABAIGOJE**

Įstaigos dalininkas - Kelmės rajono savivaldybės administracija, kodas 188768730, Vytauto Didžiojo g. 58, Kelmė.

Įnašo vertė 2020 01 01 - 87725,30 Eur.

Įnašo vertė 2020 12 31 - 87725,30 Eur.

**3. INFORMACIJA APIE ĮSTAIGOS PAJAMAS BEI JŲ ŠALTINIUS IR SĄNAUDAS**

**3.1. Įstaigos pajamos ir jų šaltiniai**

|  |  |  |  |
| --- | --- | --- | --- |
| Eil. Nr. | Pajamos | Suma, Eur | Pokytis (+/-) |
| 2019 m. | 2020 m. | Suma, Eur | % |
| Iš viso : | 4.771.803 | 5.262.956 | 491.153 | 10,29 |
| 1.   | Pagrindinės veiklos pajamos, iš jų | 4.673.486 | 5.018.274 | 344.788 | 7,38 |
| 1.1. | Iš PSDF biudžeto | 4.454.786 | 4.918.752 | 463.966 | 10,42 |
| 1.2. | Kitos pagrindinės veiklos pajamos | 218.700 | 99.522 | -119.178 | -54,49 |
| 2. | Finansavimo pajamos | 96.291 | 243.017 | 146.726 | 152,38 |
| 3. | Kitos veiklos pajamos | 2.026 | 1.666 | -361 | -17,79 |

Palyginus ataskaitinius metus su 2019 m., įstaigos pajamos padidėjo 10,3%, 491,2 tūkst. Eur. 2020 m. Ligoninės visos pajamos sudaro 5262,9 tūkst. Eur pajamų, iš jų: finansavimo pajamos – 243,0 tūkst. Eur; kurios padidėjo 146,7 tūkst. Eur, kitos pagrindinės veiklos pajamos – 99,5 tūkst. Eur. jos sumažėjo 119,2 tūkst. Eur. Pagrindinės veiklos pajamose – 5018,3 tūkst. Eur. – pajamos iš PSDF 4918,8 tūkst. Eur (93,5%) iš jų: 2528,0 tūkst. Eur. (51%) už stacionarines paslaugas, 1150,2 tūkst. Eur (23%) už ambulatorines specializuotas paslaugas, 198,1 tūkst. Eur (4%) už dienos chirurgijos paslaugas, 605,8 tūkst. Eur (12%) už slaugos ir palaikomojo gydymo paslaugas, 53,7 tūkst. Eur (1%) už dantų protezavimo paslaugas, 382,9 tūkst. Eur (8%) už stebėjimo, skubios pagalbos, dienos stacionaro, ambulatorinės chirurgijos, reabilitacijos ir kt. paslaugas.

Už gyventojams suteiktas asmens sveikatos priežiūros paslaugas, apmokamas iš Privalomojo sveikatos draudimo fondo biudžeto, pagal pasirašytas sutartis apmoka 5 teritorinės ligonių kasos. PSDF pajamų struktūroje Šiaulių TLK tenka 97,52% pajamų, Kauno TLK 1,43% pajamų, Klaipėdos TLK 0,69% pajamų, Vilniaus TLK 0,27% pajamų, Panevėžio TLK 0,09% pajamų.

Be pajamų, už suteiktas paslaugas iš PSDF biudžeto buvo gauta 99,5 tūkst. Eur kitų paslaugų pardavimo pajamų. Tai sudarė, pajamos gautos iš kitų įstaigų už joms suteiktas paslaugas (laboratoriniai tyrimai, specialistų konsultacijos ir pan.) – 22,9 tūkst. Eur, pajamos iš privačių asmenų už suteiktas med. paslaugas (laboratoriniai tyrimai, profilaktiniai patikrinimai ir pan.) –15,9 tūkst. Eur, pajamos iš privačių asmenų už dantų protezavimą – 50,9 tūkst. Eur., pajamos už ligonių slaugą pagal sutartis – 6,3 tūkst. Eur.

Finansavimo pajamas sudarė 243,0 tūkst. Eur: nemokamai gauto ilgalaikio turto nusidėvėjimas – 31,1 tūkst. Eur, nemokamai gauti ir panaudoti vaistai ir kitas trumpalaikis turtas – 72,6 tūkst. Eur, kitoms išlaidoms finansuoti – 139,3 tūkst. Eur.

2019-2020 m. Ligoninės sąnaudų struktūra ir jų pokytis pateikiami žemiau lentelėje.

**3.2.Įstaigos sąnaudos**

|  |  |  |  |  |
| --- | --- | --- | --- | --- |
| **Eil. Nr.** | **Sąnaudos** | **2019 m.** | **2020 m.** | **Pokytis (+/-)** |
| **Eur** | **%** | **Eur** | **%** | **Eur** | **%** |
| **Iš viso sąnaudų :** | 4.908.695 | 100 | 4.790.470 | 100 | -118.225 | -2,41 |
| 1 | Darbo užmokesčio ir socialinio draudimo  | 3.874.854 | 78,94 | 3.914.641 | 81,72 | 39.787 | 1,03 |
| 2 | Medicinos reikmenų ir paslaugų, kraujo produktų | 374.424 | 7,63 | 311.208 | 6,50 | -63.217 | -16,88 |
| 3 | Pacientų transportavimo | 15.211 | 0,31 | 12.599 | 0,26 | -2.612 | -17,17 |
| 4 | Maitinimo | 73.931 | 1,51 | 47.807 | 1,00 | -26.124 | -35,34 |
| 5 | Komunalinių paslaugų | 149.200 | 3,04 | 134.696 | 2,81 | -14.505 | -9,72 |
| 6 | Darbuotojų kvalifikacijos kėlimo | 3.032 | 0,06 | 3.073 | 0,06 | 41 | 1,36 |
| 7 | Einamojo remonto | 8.656 | 0,18 | 11.664 | 0,24 | 3.007 | 34,74 |
| 8 | Ilgalaikio turto nusidėvėjimo | 179.901 | 3,66 | 118.725 | 2,48 | -61.176 | -34,01 |
| 9 | Civilinės atsakomybybės draudimo | 15.969 | 0,33 | 21.309 | 0,44 | 5.341 | 33,44 |
| 10 | Kitų sąnaudų | 213.517 | 4,35 | 214.749 | 4,48 | 1.232 | 0,58 |
| **Finansinis rezultatas:** | -187.671 | X | 472.487 | X | X | X |

2020 m. įstaigos sąnaudos sudarė 4790,5 tūkst. Eur, lyginant su 2019 m. sąnaudos sumažėjo 118,2 tūkst. Eur. Didžiausią sąnaudų dalį sudaro darbo užmokesčio ir socialinio draudimo sąnaudos – 3914,6 tūkst. Eur. Šios sąnaudos lyginant su 2019 m. išaugo 1,03 %. Sąnaudos padidėjo, nes IV ketvirtyje medicinos personalui, teikiant asmens sveikatos priežiūros paslaugas Covid 19 sergantiems pacientams, buvo mokamas padidintas darbo užmokestis. Šiaulių TLK pateiktėme paraišką kompensuoti PSDF lėšomis darbo užmokesčio padidinimo sąnaudas už IV ketvirtį 134,6 tūkst. Eur .

2019 m. finansinis rezultatas buvo 187,7 tūkst. Eur nuostolis, o 2020 m. 472,5 tūkst. Eur perviršis.

**3.3. Įstaigos įsipareigojimai, gautinos sumos**

|  |  |  |
| --- | --- | --- |
| Eil. Nr. | Pavadinimas | Suma, Eur |
| 2019 m. | 2020 m. |
| 1. | Kreditorinis įsiskolinimas: | 538.637 | 529.120 |
| 1.1. | Sukauptos sąnaudos | 339.473 | 394.896 |
| 1.2. | Paskolos (tarnybinių butų renovacija) | 0 | 7.940 |
| 1.3. | Atidėjiniai pensinio amžiaus darbuotojams | 58.955 | 80.627 |
| 1.4. | Mokėtinos sumos darbuotojams | 73.265 | 1.054 |
| 1.5. | Mokėtinos sumos tiekėjams | 66.753 | 34.130 |
| 1.6. | Kitos mokėtinos sumos | 191 | 0 |
| 1.7. | Mokėtini veiklos mokesčiai | 0 | 10.473 |
| 2. | Debitorinis įsiskolinimas: | 576.577 | 477.982 |
| 2.1. | Iš PSDF biudžeto | 569.639 | 474.382 |
| 2.2. | Kitų pirkėjų | 6.938 | 3.599 |

Palyginus ataskaitinius metus su 2019 m. kreditorinis įsiskolinimas sumažėjo 9,5 tūkst. Eur, nes sumažėjo mokėtinos sumos darbuotojams 72,2 tūkst. Eur, mokėtinos sumos tiekėjams 32,6 tūkst. Eur tai sudarė 104,8 tūkst. Eur. Padidėjo sukauptos sąnaudos 55,4 tūkst. Eur, atidėjiniai pensinio amžiaus darbuotojams 21,7 tūkst Eur ir mokėtini veiklos mokesčiai 10,5 tūkst Eur tai sudarė 87,6 tūkst. Eur.

Debitorinis įsiskolinimas palyginus ataskaitinius metus su 2019 m. sumažėjo 98,6 tūkst. Eur, nes sumažėjo pirkėjų skolos iš PSDF biudžeto.

**4. INFORMACIJA APIE ĮSTAIGOS ĮSIGYTĄ IR PERLEISTĄ ILGALAIKĮ TURTĄ**

**4.1. Informacija apie įsigytą ilgalaikį turtą**

|  |  |  |  |
| --- | --- | --- | --- |
| **Eil. Nr.** | **Pavadinimas\*** | **2019 m.\*\*** | **2020 m.** |
| **Suma, Eur** | **Suma, Eur** | **Lėšų šaltinis** |
| **1.** | **Medicininė įranga** | **X** | **1.500,00** | Nuosavos įstaigos lėšos |
| 1.1. | Kraujospūdžio matuoklis "Omron ABPM M24/7" kardiologo kab. | X | 1.500,00 | Nuosavos įstaigos lėšos |
| **1.** | **Medicininė įranga** | **X** | **21.869,00** | Valstybės biudžeto lėšos |
| 1.1. | Aparatas (dirbtinės plaučių ventiliacijos) Beliavista 1000+prog.įranga | X | 16.529,00 | Valstybės biudžeto lėšos |
| 1.2. | Monitorius PDJ 3000 (gyvybinių junkcijų) | X | 4.170,00 | Valstybės biudžeto lėšos |
| 1.3. | Priedai (vežimėlis,kontūro laikiklis ) prie aparato dirbtinės plaučių vent. | X | 1.170,00 | Valstybės biudžeto lėšos |
| **2.** | **Nematerialusis turtas.** | **X** | **617,10** | Nuosavos įstaigos lėšos |
| 2.1. | Darbo užmokesčio modulis | X | 617,10 | Nuosavos įstaigos lėšos |
| **3.** | **Kompiuterinė įranga** | **X** | **6.072,40** | Nuosavos įstaigos lėšos |
| 3.1. | Kompiuteris ACER A315-56 | X | 579,00 | Nuosavos įstaigos lėšos |
| 3.2. | Kompiuteris stacionarus ThinkCentreM75s AMD Ryzen5 PRO | X | 1.373,35 | Nuosavos įstaigos lėšos |
| 3.3. | Kompiuteris stacionarus ThinkCentreM75s AMD Ryzen5 PRO | X | 1.373,35 | Nuosavos įstaigos lėšos |
| 3.4. | Kompiuteris stacionarus ThinkCentreM75s AMD Ryzen5 PRO | X | 1.373,35 | Nuosavos įstaigos lėšos |
| 3.5. | Kompiuteris stacionarus ThinkCentreM75s AMD Ryzen5 PRO | X | 1.373,35 | Nuosavos įstaigos lėšos |
| **4.** | **Kitas ilgalaikis turtas** | **X** | **5.408,70** | Nuosavos įstaigos lėšos |
| 4.1. | Elektrinė keptuvė ESK-90-0,47-70 | X | 1.524,60 | Nuosavos įstaigos lėšos |
| 4.2. | Elektrinė viryklė EP-6ŽŠ-K-2/1 | X | 1.548,80 | Nuosavos įstaigos lėšos |
| 4.3. | Aparatas FAST 500 PUMP PRO OLUS su dist.pulteliu | X | 2.335,30 | Nuosavos įstaigos lėšos |
| **5.** | **Ilgalaikio turto pradinės vertės padidinimai** | **X** | **19.754,99** | Nuosavos įstaigos lėšos |
| 5.1. | Butas su rūsiu (Nr.5497-7001-9011-0032) plotas 67,32 kv.m. Laucevičiaus g.14-32. | X | 8.451,23 | Nuosavos įstaigos lėšos |
| 5.2. | Artroskopinis šeiveris Dionocs | X | 3.310,56 | Nuosavos įstaigos lėšos |
| 5.3. | Artroskopinis kandiklis (operac.) | X | 908,71 | Nuosavos įstaigos lėšos |
| 5.4. | Basonų plovimo mašina SP1200 | X | 2.611,37 | Nuosavos įstaigos lėšos |
| 5.5. | Videokolonoskopas Olympus CF-Q165L | X | 4.473,12 | Nuosavos įstaigos lėšos |
| **Iš viso įsigyta ilgalaikio turto:** | **41.991,38** | **55.222,19** | Nuosavos įstaigos lėšos |

\*Stulpelyje „Pavadinimas“ pateikti informaciją, kokį ilgalaikį turtą įstaiga įsigijo ataskaitiniais metais (pvz.: medicininė įranga-autoklavas ir pan.).

\*\*Šiame stulpelyje nurodyti tik bendrą įsigyto ilgalaikio turto sumą.

VšĮ Kelmės ligoninė 2019 m. įsigijo ilgalaikio turto už 41,9 tūkst. Eur, o 2020 m. už 55,2 tūkst. Eur., t.y. už 13,2 tūkst. Eur. daugiau.

2020 metais įvykdyti 408 pirkimai, iš jų 406 – mažos vertės pirkimai, supaprastinto atviro konkurso būdu vykdytas 1 pirkimas ir 1 konsoliduotas viešas pirkimas. Centrinės viešųjų pirkimų informacinės sistemos priemonėmis (toliau – CVPIS) vykdyta 16 pirkimų. Iš Centrinės perkančiosios organizacijos (toliau – CPO) katalogo buvo pirkta kompiuterinė įranga, vaistai, skalbimo, kilimėlių nuomos paslaugos ir kitos prekės bei paslaugos, kurias privaloma pirkti iš CPO katalogo. Iš viso pirkimų per CPO katalogą buvo vykdyta 30, sudarytų sutarčių – 30.

Siekiant užtikrinti viešųjų pirkimų procedūrų vykdymo kokybę VšĮ Kelmės ligoninė redaguos ir iš naujo pasitvirtins Pirkimų organizavimo ir vykdymo tvarkos aprašą (toliau – Aprašas) pagal Viešųjų pirkimų tarnybos direktoriaus patvirtintas gaires. Apraše bus nustatyta aiškesnė ir paprastesnė pirkimų vykdomo eiga bei tuo pačiu didelis dėmesys bus skiriamas sutarčių vykdymui ir jų kontrolei. Pagal Viešųjų pirkimų įstatymą, už sutarčių vykdymą atsakingi asmenys yra nurodomi kiekvienoje viešojo pirkimo sutartyje. Atsakingas ir savalaikis sutarties vykdymas garantuoja sklandų ir sėkmingą prekių, paslaugų teikimą VšĮ Kelmės ligoninei bei teisės aktų ir pačios sutarties nuostatų laikymąsi.

**4.2. Informacija apie perleistą ir nurašytą ilgalaikį turtą**

|  |  |  |  |
| --- | --- | --- | --- |
| **Eil. Nr.** | **Pavadinimas\*** | **2019 m. \*\*** | **2020 m.** |
| **Suma, Eur** | **Vnt.** | **Kaina, Eur** | **Suma, Eur** |
| **1.** | **Perleistas ilgalaikis turtas** | **X** | **0** | **X** | **4.170,00** |
| 1.1. | Monitorius PDJ 3000 (gyvybinių funkcijų) | X | 1 | 4.170,00 | 4.170,00 |
| **1.** | **Nurašytas ilgalaikis turtas** | **X** | **4** | **X** | **1,16** |
| 1.1. | Radiograf.juostų proces.su stovu SRX-101A | X | 1 | 9.018,07 | 0,29 |
| 1.2. | Švirkštinis siurblys SP-12SPRO | X | 1 | 1.042,63 | 0,29 |
| 1.3. | Slaugos lova | X | 1 | 724,05 | 0,29 |
| 1.4. | Laminarinis boksas skrepl.Hera-701 | X | 1 | 2.896,20 | 0,29 |
| **Iš viso perleista ar nurašyta ilgalaikio turto:** | **1520,55\*\*\*** | **4** | **X** | **4.171,16** |

\*Stulpelyje „Pavadinimas“ pateikti informaciją, kokį ilgalaikį turtą įstaiga perleido ar nurašė ataskaitiniais metais (pvz.: medicininė įranga-autoklavas ir pan.).

\*\*Šiame stulpelyje nurodyti tik bendrą perleisto ar nurašyto ilgalaikio turto sumą.

\*\*\*Šiame stulpelyje nurodyta 2019 m. perleisto ir nurašyto ilgalaikio turto likutinė vertė 1520,55 Eur.

2020 m ilgalaikio materialaus turto įsigyta už 35467,20 Eur, ilgalaikio turto vertė padidinta 19754,99 Eur: iš viso – 55222,19 Eur.

2020 m buvo nurašyta ilgalaikio turto, kurio įsigijimo vertė 13689,95 Eur, šio turto sukauptas nusidėvėjimas 13679,79 Eur, daugiausia likutinė vertė nurašyto turto vieneto yra po 0,29 Eur. Tarnybinių butų nusidėvėjimo sąnaudos 646,93 Eur yra priskiriamos prie kitos veiklos sąnaudų. Už naudojimąsi tarnybiniais butais yra gaunami nuompinigiai.

**5. VADOVAUJAMAS PAREIGAS EINANČIų ASMENSų ATLYGINIMAS PER ATASKAITINIUS metus**

Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pareigų (pareigybės) pavadinimas** | **Bazinis atlyginimas** | **Priemokos\*** | **Priedai** | **Premijos** | **Kitos išmokos\*\*** | **Iš viso\*\*\*** |
| **1** | **2** | **3** | **4** | **5** | **6=1+2+3+4+5** |
| 1. | Direktorius (iki 2020-10-16) | 35.788,23 | 9.430,43 |   |   | 30.619,47 | 75.838,13 |
| 2.  | Direktorius (nuo 2020-10-18) | 7.919,00 |   |   | 1.400,00 | 3.876,92 | 13.195,92 |
| 3. | Direktoriaus pavaduotoja medicinai (iki 2020-10-30) | 26.065,46 | 15.839,55 |   |   | 31.460,62 | 73.365,63 |
| 4. | Direktoriaus pavaduotoja medicinai (nuo 2020-11-01) | 4.355,46 |   | 900,00 |   | 2.263,13 | 7.518,59 |
| 5. | Vyr.buhalteris (iki 2020-11-03) | 27414,82 | 12098,74 | 4712,53 |   |   | 44.226,09 |
| 6. | Vyr.buhalteris (iki 2020-10-21) | 5631,28 |   | 1028,57 |   |   | 6.659,85 |

\* Išeitinė kompensacija

\*\*Gydytojo atlyginimas

\*\*\*Neatskaičius mokesčius (be sodros mokesčių).

Įstaigos vadovo ir pavaduotojo darbo užmokestis skaičiuojamas vadovaujantis LR sveikatos priežiūros įstaigų įstatymo 1996-06-06 Nr. I-1367 15' straipsniu (galiojanti redakcija 2021-01-01 iki 2021-05-25). Priskaičiuotas darbo užmokestis pagal darbo sutartį, neatskaičius mokesčius (be sodros).

Trijų, vadovaujamas pareigas einančių darbuotojų, išeitinė pašalpų suma 37,4 tūkst. Eur.

**6. INFORMACIJA APIE ĮSTAIGOS DARBUOTOJUS**

|  |  |  |
| --- | --- | --- |
| Darbuotojai | Fizinių asm. skaičius2019-12-31 | Fizinių asm. skaičius2020-12-31 |
| Administracija (tame skaičiuje specialistai ir tarnautojai) | 17 | 19 |
| Gydytojai | 61 | 66 |
| Slaugytojai  | 81 | 72 |
| Kitas personalas, teikiantis asmens sveikatos priežiūros paslaugas. | 31 | 34 |
| Kitas personalas | 66 | 58 |
| **Iš viso:** | **256** | **249** |

2020 m. gruodžio 31 d. VšĮ Kelmės ligoninėje dirbo 249 darbuotojai. Darbuotojų skaičiaus sumažėjimo procentas padidėjo nuo 4,12% iki 6,75%. Galima teigti, kad didesnį sumažėjimo procentą įtakojo kilusi COVID-19 infekcijos pandemija, kurios metu dalis darbuotojų priėmė sprendimą nutraukti darbo sutartį, o dalis – pasilikti dirbti tik pagrindinėje darbovietėje infekcijos plitimo sąlygomis. Įstaigos žmogiškųjų išteklių sandara matyti iš aukščiau pateiktos lentelės.

Kaip ir ankstesniaisiais metais aktualia problema VšĮ Kelmės ligoninėje, taip pat kaip ir kitose periferijų ligoninėse, išlieka gydytojų specialistų trūkumas ir palaipsniui didėjanti vyresnio amžiaus asmens sveikatos paslaugas teikiančių darbuotojų grupė.

VšĮ Kelmės ligoninė 58 darbuotojams yra ne pagrindinė darbovietė. Tame skaičiuje 44 gydytojams. Darbą karantino sąlygomis COVID-19 pandemijos metu, turint kuklų skaičių gydytojų, kuriems VšĮ Kelmės ligoninė yra pagrindinė darbovietė, galima vertinti kaip COVID-19 infekcijos valdymą sunkinantį neigiamą veiksnį. O darbą ciklais, siekiant suvaldyti infekcijos plitimą pandemijos metu, ne visada įmanoma suderinti su darbo ir poilsio laiko režimo nuostatomis.

Užimtų etatų skaičius ligoninėje 2020 m. gruodžio 31 d. – 216. Iš to skaičiaus 34 etatus užima gydytojai, 78 etatus - slaugytojai, 34 etatus – kiti sveikatos priežiūros paslaugas teikiantys darbuotojai. Darbuotojai, neteikiantys sveikatos priežiūros paslaugų, t.y. specialistai, tarnautojai ir darbininkai užima 70 etatų.

VšĮ Kelmės ligoninės valdymo struktūra buvo nustatyta 2015 m. kovo 26 d. sprendimu Nr. T-66. Struktūra nebuvo atnaujinta 5 metus. Ji nebeatitiko reikalavimų asmens sveikatos priežiūros įstaigai, buvo nepatogi organizuoti veiklai, vykdyti administravimo funkcijoms ir buvo koreguotina. Nuo teisingai parinktos valdymo struktūros sudėtinių dalių išdėstymo bei funkcijų tarp žmogiškųjų išteklių paskirstymo, priklauso įstaigos veiklos efektyvumas, ypač pandemijos sąlygomis, bei racionalus lėšų ir žmogiškųjų išteklių panaudojimas. Įstaiga siekia plėsti asmens sveikatos priežiūros paslaugų spektrą, gerinti paslaugų prieinamumą pacientams ir paslaugų kokybę, taip pat tobulinti valdymą. Todėl ligoninės gydymo tarybai ir stebėtojų tarybai buvo pristatyti naujos struktūros ir naujo pareigybių sąrašo projektai.

Kelmės rajono savivaldybės tarybos 2020 m. gruodžio 17 d. sprendimu Nr. T-411 ,,Dėl pritarimo viešosios įstaigos Kelmės ligoninės vidaus struktūros pertvarkai ir naujos valdymo struktūros, pareigybių sąrašo ir etatų patvirtinimo“ (Kelmės rajono savivaldybės tarybos 2021 m. vasario 18 d. sprendimo Nr. T-40 redakcija) buvo pritarta ligoninės vidaus struktūros pertvarkai, patvirtinant naują ligoninės valdymo struktūrą, naują pareigybių sąrašą ir didžiausią leistiną etatų skaičių nuo 2021 m. kovo 21 dienos.

**7. INFORMACIJA APIE ĮSTAIGOS VYKDOMUS PROJEKTUS**

Viešoji įstaiga Kelmės ligoninė dalyvauja Europos komisijos finansuojamame bandomajame (pilotiniame) projekte, skirtame skatinti šalies gydymo įstaigų partnerystę, taikant pažangius bendradarbiavimo modelius. Šiaulių regione 7 ASPĮ (Šiaulių, Plungės, Telšių, Mažeikių, N. Akmenės, Joniškio, Kelmės) pasirašė bendradarbiavimo susitarimą. Bendradarbiaujama yra trijose srityse:

1. Miokardo infarktu ir insultu sergančių pacientų logistikos monitoriavimas. Kada reguliariai (1 kartą per mėnesį) organizuojami ir aptariami pacientų pervežimo atvejai.

2. „Žaliųjų koridorių“ algoritmų suderinimas ir praktinis išbandymas rajone, kai siekiama nustatyti diagnozę per 14 dienų.

3. Dalyvavimas Šiaulių regiono specialistų katalogo sukūrime, specialistų pasidalijimas. Numatoma parengti specialistų sąrašą ir sukelti į katalogą, Informacija būtų atnaujinama 1 kartą per savaitę.

Įstaiga taip pat dalyvauja VšĮ Respublikinės Šiaulių ligoninės vykdomam projekte „Tuberkuliozės profilaktikai, diagnostikai ir gydymui naudojamos infrastruktūros modernizavimas Respublikinės Šiaulių ligoninės TPLK“, partnerio teisėmis kaip įstaiga, kurioje planuojamas COVID-19 sergančių pacientų gydymas. Numatomas suskystinto deguonies generatoriaus įsigijimas, kuriam skiriamas 90 tūkst. eurų finansavimas ir deguonies sistemos įvedimas slaugos ir palaikomojo gydymo skyriuje ir vidaus ligų skyriuje: po 18 lovų kiekviename skyriuje – 30 tūkst. eurų.

**8. PAPILDOMA INFORMACIJA**

Per ataskaitinius metus pastoviai stengtasi teikti kokybiškas ir savalaikes ASP paslaugas pacientams, buvo vykdomas pastovus planavimas, sistemingai aptariami atlikti darbai, už suteiktas paslaugas gaunamos pajamos, vykdoma sąnaudų kontrolė. PSO paskelbus pandemiją pasaulyje dėl COVID – 19 viruso plitimo bei virusui plintant Europoje ir Lietuvoje nuo 2020-03-16 šalyje paskelbta ekstremali situacija ir karantinas. Dėl to gydymo įstaigose sustabdytas visų planinių paslaugų teikimas. VšĮ Kelmės ligoninėje iki 2021-05-01 buvo teikiamos tik nuotolinės konsultacijos, laikinai sustabdyta vaikų ligų ir nervų ligų skyrių veikla. Nuo 2020-05-01 įstaigos veikla po truputėlį buvo atnaujinama, pradėtos teikti planinės stacionarinės ir ambulatorinės paslaugos laikantis griežtų sanitarinio higieninio rėžimo reikalavimų.

2020 m. rudenį vėl pradėjus didėti COVID-19 liga atvejų skaičiui nuo 2020-10-26 šalyje paskelbtas karantinas. 2020-11-16 VšĮ Kelmės ligoninė savo veiklą perorganizavo taip, kad būtų galima teikti paslaugas pacientams sergantiems COVI-19 liga: performuotas priėmimo – skubios medicinos pagalbos skyrius su galimybe atskirti pacientų srautus ir priimti didesnį pacientų skaičių stebėjimui; atidarytas COVID-19 poskyris vaikų ligų skyriaus patalpose su 10 lovų (esant dideliam ligonių srautui buvo gydoma iki 16 pacientų per parą), įrengta papildoma reanimacijos-intensyvios terapijos palata su 2 lovomis, pagrindinėse reanimacijos intensyvios terapijos skyriaus patalpose esančias lovas paliekant sunkiai sergantiems CODID–19 liga pacientams. Šios paslaugos veiklai užtikrinti suformuotas personalas, išnuomota reikiama trūkstama įranga – O2 koncentratoriai. Per ataskaitinį laikotarpį gydyti 64 pacientai, sergantys CODID–19 liga.

Konsultacijų poliklinikoje atnaujintas pulmonologo paslaugų teikimas.

Stebint, kad Lietuvos Respublikoje diagnozuojama daug onkologinių susirgimų, įstaigoje vykdomos trys antrinių prevencinių priemonių programų paslaugos: gimdos kaklelio piktybinių navikų prevencinių priemonių programa, priešinės liaukos vėžio ankstyvosios diagnostikos finansavimo programa ir storosios žarnos vėžio ankstyvosios diagnostikos finansavimo programa.

Stengiamasi, kad darbuotojai galėtų tobulintis ir kelti kvalifikaciją nuotoliniu būdu, informuojant apie nuotolinių konferencijų datas.

Toliau didinamos apimtys naudojant e-sistemą. Per 2020 m. pasiekta 98% išrašytų kompensuojamų receptų vaistams ir med. priemonėms. 100% pildoma: E106 (mirties liudijimai), E003 (stacionaro epikrizės), E027-va (medicininio vaizdo diagnostinis aprašymai ir užsakymai), E027-ats (atsakymai į elektroninius siuntimus) ir įrašai į E025 ( asmens ambulatorinė kortelė). Teikiant ASP paslaugas, susiduriame su e-sistemos trikdžiais - stringa elektroninių dokumentų perdavimai į ESBĮ ir jų pasirašymai el. parašu. Numatoma plėtoti e-sistemos apimtis: įdiegti vidinį laboratorinų tyrimų e-užsakymą, E025 pildymą priėmimo-skubios medicinos pagalbos skyriuje.

Nuolat atnaujinama. įstaigos el.svetainės informacija.

Pagal SAM ministro įsakymus sudaryti nauji ir pežiūrimi ligonių maitinimo valgiaraščiai.

VšĮ Kelmės ligoninės administracijos darbuotojai nuolat dalyvauja nuotoliniuose pasitarimuose su SAM, Šiaulių Respublikinės ligoninės ir Šiaulių regiono II-io lygio gydymo įstaigų atstovais.

2020 m. gruodžio mėn. bendradarbiaujant su VšĮ Kelmės profesinio rengimo centru buvo organizuota Kalėdinė paramos akcija, kurios tikslas pasveikinti ir psichologiškai palaikyti darbuotojus dirbančius COVID-19 poskyryje ir slaugos ir palaikomojo gydymo skyriuje. Buvo padovanotos Kalėdinės puokštės ir Kalėdiniai kepiniai.

Siekiant užtikrinti įvairių specialistų savalaikias ir kokybiškas ASP paslaugas rajono gyventojams, įstaiga 2020 m. iš kitų rajonų atvykstantiems medicinos specialistams kompensavo kelionių išlaidas už 58,7 tūkst. Eur.

Įstaigoje dirbama korupcijos prevencijos ir jos apraiškų mažinimo bei šalinimo klausimais. Viešosios įstaigos Kelmės ligoninės direktoriaus 2020 m. sausio 6 d. įsakymu Nr. V-5 (1.4) patvirtinta Korupcijos prevencijos VšĮ Kelmės ligoninėje 2020-2021 m. programa ir jos įgyvendinimo priemonių planas. Už korupcijos prevencijos 2015-2019 m. priemonių plano vykdymą Kelmės rajono savivaldybės tarybos 2019 m. birželio 27 d. sprendimu Nr. T-262 įstaigai suteiktas skaidrios asmens sveikatos priežiūros vardas. Priemonių plano vykdymo per 2020 metus ataskaita 2021-01-14 paskelbta įstaigos interneto svetainėje. Priemonės įgyvendintos. Viena priemonė dėl karantino perkelta į 2021 m.

Įstaigos prioritetas – pacientas ir darbuotojas. Tikslas: užtikrinti visas reikalingas, saugias ir kokybiškas ASP paslaugas rajono gyventojams, sprsęti eilių mažinimo problemas pas gydytojus konsultantus, plėtoti stacionarines paslaugas, pritraukiant naujus gydytojus specialistus. Darbuotojams - sukurti saugią, su palankiu mikroklimatu darbo aplinką.

Direktorė Edita Brazienė